open-index/open-wikipedia-markdown huggingface dataset:
Liste over ordførere i Oppegård

**Liste over ordførere i tidligere [[Oppegård kommune]]** i Akershus. 

Frem til 1915 var Oppegård et anneks-sogn til Nesodden. I tiden disse utgjorde én kommune, hadde Oppegård tre ganger ordføreren i felleskommunen Nesodden/Oppegård.
*1869&ndash;1879 Peter Blix Gill Enger
*1905&ndash;1908 Wilhelm Bærøe (H)
*1914&ndash;1915 Georg Leonard Jonassen (Ap)

Oppegård ble så skilt ut fra Nesodden som egen kommune i 1915.
*1915&ndash;1922 Harald Johnsen (Ap)
*1923&ndash;1925 Niels Espeland (Borgerlig fellesliste)
*1926&ndash;1928 Antonio Alberti (Ap)
*1929&ndash;1931 Kristian Horgen (Borgerlig fellesliste)
*1932&ndash;1934 Johan Edvin Svendsen (Ap)
*1935&ndash;1937 Tor Tidemand-Fossum (Borgerlig fellesliste)
*1938&ndash;1940 Carl Nord (Ap)
*1945&ndash;1945 Carl Nord (Ap)
*1946&ndash;1951 Ingvald Hansen (Ap)
*1952&ndash;1955 Carl Nord (Ap)
*1956&ndash;1960 O. Normann Sand (Ap)
*1961&ndash;1963 Niels Halvorsen (Ap)
*1964&ndash;1967 Erling Erichsen (Ap)
*1968&ndash;1970 Rolf Presthus (H)
*1970&ndash;1976 Tore Haugen (H)
*1976&ndash;1981 Jan Petersen (H)
*1981&ndash;1995 Bjørn Kristiansen (H)
*1995&ndash;2004 Sylvi Graham (H)
*2004&ndash;2005 Gunnar Melgaard (H)    
*2005&ndash;2009 Sylvi Graham (H)
*2009&ndash;2015 Ildri Eidem Løvaas (H)
*2015&ndash;2019 Thomas Sjøvold (H)

Fra 1. januar 2020 gikk Oppegård sammen med Ski kommune inn i den nye kommunen Nordre Follo.

## Kilder
* | lokalhistoriewiki.no
Millenniumdomen

**Millenniumdomen** (engelsk: *The Millenium Dome*) er en arena i Greenwich i London. Den ble åpnet 31. desember 1999 og var deretter åpen for publikum i hele 2000. Til sammen kom det over 6,5 millioner besøkende det året hallen var åpen. Ideen med hallen var at man skulle profilere britisk næringsliv spesielt og Storbritannia generelt. 

Domen har verdens største sammenhengende tak, taket holdes blant annet oppe av tolv støttetårn som representerer de tolv månedene. Diameteren er 365 meter og symboliserer årets dager. Høyden på Millennium Dome er 50 meter, om man regner med støttetårnene er den 100 meter. 

Etter millenniumskiftet har Domen blitt avviklet og flere ulike forslag på alternativer har blitt diskutert. Den 31. mai 2005 åpnet fornøyelsessentret The O<sub>2</sub> på plassen, Millennium Dome skal være en del av dette anlegget.
Antrakinon

**Antrakinon** (**9,10-dioksoantracen**) er en aromatisk hydrokarbon organisk forbindelse. Det er et derivat av antracen. Det ser ut som gul eller lys grå til grå-grønn fast krystallint pulver.

Andre navn er 9,10-antracenedion, antradion, 9,10-antrakinon, antracen-9,10-kinon, 9,10-dihydro-9,10-dioksoantracen og handelsnavnene Hoelite, Morkit, Corbit med flere.

Antrakinoner er en gruppe stoffer som brukes som avføringsmiddel.

Sennosider (type A-D) fra senna-planten er mest kjent. *Cascara sagrada*, helligbark/frangulabark, fra *[[Frangula purshiana]]* i trollheggfamilien, inneholder antraquinonene barbaloin og chrysaloin. Barbaloin finnes også i aloe. Rabarbra og noen arter i slørsoppslekta inneholder antraquinoner.

## Litteratur

* 
* 
* 
*
Sofie Petersen

**Sofie Petersen** (født 1955) er en grønlandsk prest, senere biskop i Nuuk. Hun er den første kvinnelige biskopen på Grønland.

Hun er utdannet teolog (1986), og var prest fram til hun i 1995 ble utnevnt til biskop og ordinert i Hans Egede Kirke. Hun er samtidig Det danske Riksfellesskaps andre kvinnelige biskop; Lise-Lotte Rebel var den første, utnevnt ca. en måned før henne. Hun er også Grønlands andre biskop etter at Grønland ble eget bispedømme i 1993; Kristian Mørch var den første.

Hun var tidligere gift med presten Christian Tidemand, og har to barn.

I 1996 ble hun utnevnt til ridder av Dannebrogordenen.

## Referanser


## Kilder
* Dansk Kvindebiografisk Leksikon – Sofie Petersen

## Eksterne lenker
* 
*
Alf Kvasbø

**Alf Kvasbø** (født 7. november 1928 i Vadsø, død 7. januar 2014) var en norsk lærer og barnebokforfatter, bosatt i Kongsvinger.

Han debuterte som så mange i tiden fra 1930-1970 i *[[Magasinet for Alle]]*; i 1962 kom han med sin første ungdomsbok *Vi ror i natt*. Etter voksenromanen *Måsen* (1963) kom han tilbake med ungdomsboka *En flaske i snøen* (1966), og har skrevet i alt 26 bøker. Han fikk Kirke- og undervisningsdepartementets pris for *En flaske i snøen*, som ble hans gjennombrudd. Fra og med denne mottok han prisen i alt sju ganger, for alle sine bøker mellom 1966 og 1975.

Karakteristisk for Kvasbøs bøker er fortettet psykologisk spenning, enten i den enkeltes identitetssøken eller i relasjoner, bygget inn i en ytre spenningshistorie. Flere av bøkene tematiserer også erfaringer fra krigstiden.

Kvasbø har også skrevet lettlest-bøker, og mottatt utmerkelsen Ordknappen for dét.

## Litteratur
* Birkeland, Risa, Vold. *Norsk barnelitteraturhistorie*. 2. utg. Samlaget, 2005 ISBN 82-521-5933-8
* Sonja Hagemann. *Barnelitteratur i Norge 1914-1970*. Aschehoug, 1978. ISBN 82-03-09458-9 
* Else Breen. *Slik skrev de, verdier og virkelighet i barnebøker 1968-1990*. Aschehoug, 1995. ISBN 82-03-17505-8
* Gudmund Hovdenak. «Individ og samfunn. Ein komparativ studie i Alf Kvasbøs og Arvid Hanssens barne- og ungdomsbøker» I: *Norsk Litterær Årbok*, 1984

## Eksterne lenker
* Alf Kvasbø i Store norske leksikon
Eratosthenes’ sil

**Eratosthenes' sil** er en enkel og gammel algoritme for å finne alle primtall opp til et spesifikt naturlig tall. Metoden var forgjengeren til den noe nyere Atkins sil, som er raskere, men mye mer kompleks.

Metoden ble utviklet av Eratosthenes, en gresk matematiker som levde ca. 200 f.Kr.

Kretsfaktorisering blir ofte brukt på listen over tallene der primtallene skal lukes ut før Eratosthenes' sil blir brukt, for at det skal gå raskere.

## Algoritmen
Et primtall er et naturlig tall høyere enn 1 og som bare kan deles på 1 og seg selv uten å gi rest.

For å finne alle primtall mindre enn eller lik et gitt heltall *n* ved hjelp av Eratosthenes' metode:

# Lag en liste av påfølgende heltall fra 2 til *n*: (2, 3, 4, ..., *n*).
# La *p* til å begynne med være lik 2, det første primtallet.
# Stryk ut alle multipler av *p* som er større enn eller lik p*p, fra listen.
# Finn det første tallet større enn *p* som står igjen på listen. Dette tallet er det neste primtallet. Sett *p* lik dette tallet.
# Gjenta trinn 3 og 4 inntil *p*2 er større enn *n*.
# Alle gjenværende tall på listen er primtall.

### Eksempel

For å finne alle primtall mindre enn eller lik 30 går man frem som følger:


```
Lag først en liste over heltall fra 2 til 30:

  2  3  4  5  6  7  8  9 10 11 12 13 14 15 16 17 18 19 20 21 22 23 24 25 26 27 28 29 30

Stryk ut (sil ut) multipler av 2, dette gir:

  2  3     5     7     9    11    13    15    17    19    21    23    25    27    29

Det første tallet på listen etter 2 er 3; stryk ut multipler av 3 fra listen, dette gir:

  2  3     5     7          11    13          17    19          23    25          29

Det første tallet på listen etter 3 er 5; stryk ut de gjenværende multiplene av 5 fra listen:

  2  3     5     7          11    13          17    19          23                29

Det første tallet på listen etter 5 er 7, men kvadratet av 7 er 49, som er større enn 30, 
så prosessen er ferdig. Den endelige listen består av alle primtall mindre enn eller lik 30.
```


## Eksterne lenker
* Analyse av Erastosthenes' sil
* Interaktiv JavaScript tilleggsprogram
Ellen Aslaksdatter Skum

**Ellen Aslaksdatter Skum** (født 26. mai 1827, død 10. februar 1895) var ei av de som ble dømt for medvirkning i «Kautokeino-opprøret» i november 1852. Hun var gift med Mathis Jacobsen Hætta.

14. februar 1854 ble hun sammen med fire andre opprørere, dømt til døden av Høyesterett for deltakelsen i opprøret. Senere ble straffen omgjort til livsvarig straffarbeid, og hun sonet på Tukthuset i Trondheim https://web.archive.org/web/20170303044836/http://digitalarkivet.uib.no/cgi-win/webcens.exe?slag=visbase&sidenr=3&filnamn=f61601&gardpostnr=775&personpostnr=10409#nedre.  Hun ble benådet i 1867 og slapp ut etter 13 år. Etter løslatelsen flyttet hun hjem til ektemannen i Kautokeino.  Fra 1875 bodde paret på en statlig rydningsplass i Soattefielbma i Kautokeino.  Hun døde som enke 10. februar 1895.

Hennes liv og fangenskap var tema for forestillingen *Fra Kautokeino til Kalvskinnet* som ble vist under Tråante 2017.

## Kilder
* Fra Kautokeino til Kalvskinnet ; NTNU Vitenskapsmuseet
* Klassekampen: Hva forårsaket opprøret? av Ole Henrik Magga, professor ved Sámi allaskuvla/Sámi University College
* NRK: – Bakgrunnen for 1852-opprøret må bli vektlagt
* Dom av 6. august 1854
* Kyrkjebok Kautokeino 1852, skrivet av sokneprest Hvoslef
Michelle Collins

**Michelle Collins** (født 12. februar 1971 i Panama) er en amerikansk tidligere friidrettsutøver som konkurrerte på 200 meter og 400 meter. Opprinnelig vant hun 200 meter i VM innendørs i 2003 på  med tiden 22.18 sekunder, men etter å ha blitt linket til BALCO-laboratoriet, ble hun diskvalifisert, og mistet gullet til Muriel Hurtis. Høydepunktet i karrieren er  gullmedaljen på 4 x 400 meter i VM i 1993 i Stuttgart.

## Referanser


## Eksterne lenker
*
Morten Eilifsen

**Morten Eilifsen**	 (født 1984) er en norsk tidligere langrennsløper som representerer Henning Skilag. 

Han gikk sine første internasjonale FIS-renn i desember 2002. Prestasjonene ble merkbart bedre etter 2005, og i desember samme år vant han sitt første FIS-renn i Östersund. I mars debuterte han i verdenscupen ved å bli nr. 52 på femmila i Holmenkollen. Den neste verdenscupdeltakelsen kom i sesongen 2007/08, der han gikk 15 km fri på Beitostølen. Han kom på niendeplass og tok dermed sine første verdenscuppoeng. Dette ble hans beste individuelle verdenscupplassering i løpet av karrieren. Han har vært med på å vinne én verdenscupstafett &ndash; i Falun i februar 2008, og han har to andreplasser i verdenscupstafett.

Under NM i 2008 ble han overraskende norgesmester både på 15 kilometer friteknikk og 30 km jaktstart, og vant Kongepokalen. Han la opp som langrennsløper på toppnivå i 2012.

## Referanser


## Eksterne lenker
*
Adolf Frantzen

**Adolf Frantzen** (født 13. oktober 1918, død 5. april 1945) var en norsk soldat som tjenestegjorde både i Norge og i Storbritannia under andre verdenskrig.

Han gjennomførte rekruttskole ved IR9 ved Ulven Leir i 1939. Korporal Adolf Frantzen var blant de første som møtte opp på Voss 10. april 1940. Fra Voss ble han sendt til Hallingdal, og senere Valdres hvor han som lagfører  kjempet mot tyskerne. 10. mai 1940 ble han tatt til fange og satt i en fangeleir på Voss.

Etter å ha vært i fangenskap i underkant av en måned reiste han hjem til Ytre Arna, før han i mars 1941, bestemte seg for å melde seg til tjeneste i England. Fra Ytre Arna gikk turen til Tælavåg vest for Bergen. Frantzen forlot  Norge ombord på MK «Blia» 15. mars 1941 og ble siden innrullert i NRAF i 330 skvadron. og fikk opplæring som radiotelegrafist og skytter.

I løpet av perioden 1941 til 1945 deltok kvartermester Adolf Frantzen på flere tokt i 330 skvadron som radiotelegrafist og skytter i Short Sunderland sjøfly beregnet for ubåt-krigføring.

Under et anti ubåt tokt hvor flere fly deltok, forsvant flyet hvor Adolf tjenestegjorde. Det er ikke kjent om flyet ble skutt ned, eller om det havarerte. Adolf Frantzen døde 5. april 1945, knapt en måned før krigen tok slutt.

Det er reist et minnesmerke i Ytre Arna sentrum til minne om Adolf Frantzen.

## Utmerkelser
:''Se også Liste over norske krigsmedaljer 1940–1945
* Deltagermedaljen
* Krigsmedaljen
* Haakon VIIs 70-årsmedalje

## Kilder
*
Forbruker-rapporten

***Forbruker-rapporten*** var et reklamefritt forbrukertidsskrift utgitt av Forbrukerrådet. Tidsskriftet bragte fakta om varer og tjenester herunder varetester (forbrukerelektronikk, hvitevarer m.m.). Ansvarlig redaktør var Jarle Oppedal. Bladet utkom første gang i 1958. Det var medlem av Den Norske Fagpresses Forening.

Bladet ble lagt ned vinteren 2010, etter 52 år i drift.

## Referanser
Tone Birkeland

**Tone Birkeland** (født 8. mai 1947) er førsteamanuensis i norsk ved Høgskolen i Bergen, og forsker i barnelitteratur.

Hun er cand.philol. i fra Universitetet i Bergen 1972 på avhandlingen *«So ro godt barn». En studie av tradisjonelle og litterære bånsuller*, og har arbeidet ved høgskolen siden 1974.

## Bibliografi i utvalg
* *Barnelitteratur, sjangrar og teksttypar*. Sammen med Gunvor Risa og Ingeborg Mjør. Cappelen, 2000 og 2006. ISBN 978-82-02-25856-6
* *Norsk barnelitteraturhistorie*. Sammen med Gunvor Risa og Karin Beate Vold. Samlaget, 1997, 2005 og 2018. ISBN 9788252159332 (3. utg.)
* *Den norske biletboka*. Sammen med Frøydis Storaas. Cappelen, 1993. ISBN 9788202126919
* *Litteratur for barn : artiklar om barns bøker og lesing*. Redigert sammen med Gunvor Risa. Cappelen, 1990. ISBN 82-02-12663-0
* *Barnekultur*. Redigert sammen med Gunvor Risa. Cappelen, 1989. ISBN 8202117909
* Medforfatter i *Den norske barnelitteraturen gjennom 200 år*. Cappelen, 1981. ISBN 82-02-01905-2

## Referanser


## Eksterne lenker

* Intervju i forbindelse med Nordisk barnelitteraturseminar ved HiB 2007
Angara

**Angara** (russisk: Ангара́) eller *Øvre Tunguska* er en 1 779 km lang elv i Irkutsk oblast og Krasnojarsk kraj i Russland. Den har sin kilde i Bajkalsjøen, og er den største sideelven til Jenisej. 

## Vannkraft
Elven har et enormt vannkraftpotensiale, og det er bygget en kaskade av fire kraftverk i elva, som er (listet fra øverst til nederst): 
*Irkutsk (1958)
*Bratsk (1967)
*Ust Ilimsk (1977)
*Bogutsjansk (ikke ferdig) 
*Motyginsk (ikke ferdig)

Bratsk vannkraftverk er et av de største i verden (ca. 4500 MW), og det tilhørende Bratsk-reservoaret er verdens største kunstige innsjø. Dammen i reservoaret er 127 meter høy. Irkutsk vannkraftverk har en ytelse på 660 MW.

## Referanser


## Eksterne lenker
* 
* Om Angara 
* Foto av elva og dammen ved Bratsk
Praktøgle

**Praktøgle** er en agam som er vanlig i store deler av Asia. Unge dyr lever skjult blant planterester på marka, mens de voksne klatrer på trestammer. Hannene sitter ofte godt synlig på gjerder og lignende. Arten er svært tilpasningsdyktig, og trives i omgivelser som er påvirket av mennesker, som parker og hager.

Utbredelsen omfatter Sørøst-Iran, Afghanistan, Pakistan, Nepal, Bhutan, India (inkludert Andamanene), Maldivene, Sri Lanka, Burma, Thailand, Malaysia, Vietnam, Sør-Kina, og Indonesia (Sumatra). Den er innført av mennesker til Oman, Singapore, Maskarenene, Seychellene, og USA (Florida).

## Eksterne lenker
* 

* Lizards of Southeast Asia: Changable Lizard – ''Calotes versicolor''
* Bluepeace – Bloodsuckers Common in Maldives 
* FWC: Oriental Garden Lizard – ''Calotes versicolor'' 
* P. Matyot (2004) The establishment of the crested tree lizard, ''Calotes versicolor'' (<small>DAUDIN</small>, 1802) (Squamata: Agamidae), in Seychelles *Phelsumania*
* K.M. Enge & K.L. Krysko (2004) A new exotic species in Florida, the bloodsucker lizard, ''Calotes versicolor'' (Daudin, 1802) (Sauria: Agamidae) *Florida Scient.*&nbsp;67(3):&nbsp;226&ndash;230
Lillian Hessen

**Lillian Hessen** (født 19. juli 1940) er en norsk lokalpolitiker (V) som var ordfører i Kvæfjord kommune fra 2007 til 2011. Hun var i denne perioden den eneste Venstre-ordføreren i Troms.

## Eksterne lenker
* Kvæfjord Venstre
VM i bandy 1991

**Bandy-VM 1991** ble arrangert i Finland mellom 17. og 24. mars. Det var det 17. verdensmesterskapet i bandy. Åtte lag deltok, Ungarn, Canada og Nederland deltok for første gang. Først var det gruppespill, i gruppe A, der de beste lagene spilte, ble de tre første lagene kvalifisert til semifinale og det fjerde laget fikk spille mot vinneren av gruppe B om siste semifinaleplassen. Kampene ble spilt i Borgå og Helsingfors. Sovjetunionen ble verdensmester for fjortende gang ved å beseire Sverige i finalen.

## Resultat
### Gruppe A

## Tabell Gruppe A

*Sverige, Finland og Sovjetunionen til semifinaler. Norge til kvalspill om den fjerde semifinalepalssen mot vinneren av gruppe B. 
### Gruppe B

## Tabell Gruppe B

*USA til kvalspill om fjerde semifinaleplassen mot Norge som kom nummer fire i gruppe A.

## Sluttspill
### Kval til semifinale

### Semifinaler

### Plasseringskamper

### Finaler

## Medaljer

## Kilder
* World Championships 1990/91 bandysidan.nu, besøkt 7. august 2018
Knut H. Olsen

**Knut Harald Olsen** (født 10. oktober 1946, død 27. november 2013) var en norsk lokalpolitiker (H) og lensmann som var ordfører i Sørreisa kommune fra 2007 til 2011.

## Referanser
Bengt af Klintberg

**Bengt Knut Erik af Klintberg** (født 1938) er en svensk folklorist og skjønnlitterær forfatter. 

I Sverige er Bengt af Klintberg spesielt kjent for sine bøker om moderne vandringssagn; *Råttan i pizzan* (1986), *Den stulna njuren. Sägner och rykten i vår tid* (1994) og *Glitterspray & 99 andra klintbergare* (2005). Disse utgivelsene har i hjemlandet gitt opphav til begrepet «klintbergare», som brukes synonymt med moderne sagn. Den førstnevnte utgivelsen er også blitt oversatt til norsk; *Den stjålne svigermor* (1987). Han har dessuten markert seg som programleder for de populære radioprogrammene «Folkloristisk brevlåda», som gikk på lufta i fem år (1984–89), og det senere «Folkminnen».

Han skal være den eneste av fluxus-bevegelsens svenske kunstnere som har oppnådd å få professortittel, en æresbevisning han ble tildelt i 2006.

## Bibliografi
* *Stigar* (1959)
* *Ormkungens krona* (1961)
* *Svenska trollformler* (1965). [Ny utgave: FIB:s Lyrikklubbs bibliotek nr 216, Tidens förlag. Kristianstad 1980. ISBN 91-550-2396-7.
* *Stockholmsspelet* (1966)
* *Magisk diktteknik* (1967)
* *Dikter* (1968)
* *Svenska folksägner*. Bokf¨rlaget Pan / Norstedts. Stockholm 1972. [Ny utg.: Stockholm 1973 (ISBN 91-1-711 581-7) og 1986 (ISBN 91-1-863541-5).]
* *Gasten i svensk folktradition* (1973)
* *Vad folkdiktningen berättar om folkets liv förr* (1973)
* (Sm.m. Bengt Anderberg og Christina Mattsson): *Fula visboken. 50 folkliga och erotiska visor valda och kommenterade*. FIB:s Lyrikklubb nr 196, Tiden. Kristianstad 1977. ISBN 91-550-2143-3.
* *Harens klagan och andra uppsatser om folklig diktning* (1978), [Ny utg. *Harens klagan. Studier i gammal och ny folklore*. P A Norstedts förlag. Stockholm 1982. ISBN 91-1-823081-4.)
* *Folkloristiska grundfakta*. Institutet för folklivsforskning. Stockholm 1978. [2. oppl. 1983. ISBN 91-7352-024-1.]
* *Skogsdykaren* (1979)
* *Oknytt* (1983)
* *Skogsmusen och husmusen och andra gamla djursagor* (1984)
* *Hejnumkärringen* (1985)
* *Kvinnan som var gift med en varulv och andra folksägner* (1985)
* *Råttan i pizzan*. Norstedts. Stockholm 1986. [Norsk utgave: *Den stjålne svigermor*. J.W. Cappelens Forlag. Oslo 1987. ISBN 82-02-10932-9.]
* (red): *Folklorens betydelse. Föredrag vid NIF:s fjärde ämneskonferens på Hässelby slott 24-26.2.1984*. Norstedts. NIF Publications No. 18. Stockholm 1987. ISBN 91-1-873341-7.
* *När king-kong spelar ping-pong* (1988)
* *Sagan om Rane* (1990)
* *En tjottablängare mellan lysmaskarna* (1991)
* *Folkloristisk brevlåda. Lyssnarbrev valda och kommenterade*. Norsteds och Bokförlaget Pan. Stockholm 1991. ISBN 91-1-894212-1.
* *Den stulna njuren. Sägner och rykten i vår tid*. Norstedt. Stockholm 1994. ISBN 91-1-949042-9. [Billigutgave: MånPocket. Stockholm 1996.]
* *Guldvagnen på sjöbottnen* (1997)
* *Kuttrasju* (1998)
* *Namnen i almanackan* (2001)
* *Rebecka och tigern* (2001)
* *Glitterspray & 99 andra klintbergare* (2005)
* *Ord i snön* (2006)
* *Folkminnen* (2007)
* (Sm.m. Ulf Palmenfelt): *Vår tids folkkultur*. Carlsson. Stockholm 2008. ISBN 978-91-7331-059-8.

## Priser og utmerkelser (utvalg)

## Referanser

## Eksterne lenker
*
Ellen Francke

**Ellen Francke** (1943–1990) var en norsk ungdomsbokforfatter, dramatiker og lyriker.

Hun debuterte i 1978 med diktsamlingen *Ingen har bruk for oss*, og skrev i alt 4 ungdomsbøker, 2 hørespill, en diktsamling og en roman (*Glass*, 1990). Diktsamlingen *Det dobbelte kyss* (1985), med bilder av Tonje Strøm, skildrer en kvinnes følelser og erfaringer etter at et bryst er fjernet. Romanen *Glass*, som skildrer en kvinnes reise mot sin egen ventede død, regnes for å være delvis selvbiografisk. Romanen er dramatisert av Bentein Baardson og Bodil Kvamme, og oppført på den Nationale scene, 2000. 

Hun fikk Kirke- og undervisningsdepartementets pris for *Blendingsgardiner og blå turnsko* (1983), som både er en oppvekstskildring fra Oslo anno 1955, og et kammerspill om forholdet mellom mor og datter. Boken er oversatt til svensk og dansk.
## Referanser


## Eksterne lenker
*
Minusinsk

**Minusinsk** (russisk: Минуси́нск) er en historisk by i Krasnojarsk kraj i Russland. Den ligger rundt 275&nbsp;km sørvest for Krasnojarsk. Innbyggertall: 72&nbsp;561 (folketelling 2002). 

Minusinsk ligger midt i Minusinsksenkningen, som sannsynligvis er det viktigste arkeologiske området nord for Pazyryk. Det er assosiert med Afanasjevokulturen, Okunevkulturen, Tasjtykkulturen og Tagarkulturen – alle oppkalt etter bosetninger i nærheten av Minusinsk.

Den russiske bosetningen *Minjusinskoje* (russisk: Минюсинское) ble grunnlagt i 1739, på stedet hvor elva Minusa løper sammen med Jenisej. Stavingen ble endret til *Minusinskoje* (russisk: Минусинское) i 1810. 

Innen 1822 hadde bosetningen blitt et regionalt senter for jordbruk og transitthandel og fikk byrettigheter, men nytt navn: Minusinsk. På 1800-tallet var det et nav for kulturelle aktiviteter for et svært stort område. Martjanov Naturhistoriske Museum ble åpnet i byen i 1877. 

Byen var også et sted for politisk eksil. Vladimir Lenin besøkte Minusinsk ved flere anledninger da han var i eksil i den nærliggende landsbyen Sjusjenskoje mellom 1897 og 1900. Under den russiske borgerkrigen, var Minusinsk åstedet for Minusinskopprøret i 1918.  

## Eksterne lenker
*
Liste over ordførere i Storfjord

**[[Storfjord]]** ble en selvstendig kommune etter kongelig resolusjon i 1929 med virkning fra 1930.

## Noter og referanser
Hanne Braathen

**Hanne Marit Braathen** (født 4. april 1955) er en norsk politiker (Sp) som var ordfører i Storfjord kommune fra 2003 til 2011. Siden 2015 er hun varaordfører i kommunen.

## Referanser


## Eksterne lenker
*
Marit Aslaksdatter Sara

**Marit Aslaksdatter Sara** (født 1792, død 26. februar 1870) deltok i «Kautokeino-opprøret» i november 1852. Hun ble 14. februar 1854 dømte av Høyesterett til 2 års straffarbeid.

## Kilder
* Klassekampen: Hva forårsaket opprøret? av Ole Henrik Magga, professor ved Sámi allaskuvla/Sámi University College
* NRK: – Bakgrunnen for 1852-opprøret må bli vektlagt
* Dom av 6. august 1854
* Kyrkjebok Kautokeino 1852, skrivet av sokneprest Hvoslef
Finnfjorden

**Finnfjorden** er navnet på to fjorder i Norge:

*Finnfjorden (Hammerfest) &ndash; en fjord på Sørøya i Hammerfest kommune i Finnmark.
*Finnfjorden (Lenvik) &ndash; en fjord ved Finnsnes i Senja kommune i Troms.
Fluxus

**Fluxus** er betegnelsen på en internasjonal kunstbevegelse som først gjorde seg gjeldende i 1962. Ideen var å samle avantgardeartistene i Europa. Bevegelsen spredde seg raskt til USA. Fluxus hadde ingen samlende profil, men bevegelsen som sådan dyrket blant annet dadaismen.

Til kretsen av de mest kjente fluxuskunstnerne hører John Cage, Joseph Beuys, Wolf Vostell, Nam June Paik, og Yoko Ono, men bevegelsen vokste til å omfatte langt flere, var tverrkulturell og diffus, og uten noe formelt medlemskapsregister. Innflytelsen på samtidskunsten og spesielt konseptkunsten, var stor.

Ordet fluxus er hentet fra latin og betyr «å flyte». Den svenske folkloristen Bengt af Klintberg skrev i 2006 en liten håndbok på 127 sider om *svensk fluxus*.

## Litteratur
*Yoko Ono: *Grapefruit* (Tokyo 1964, New York & London 1970).

## Referanser


## Eksterne lenker
* 
* Fluxus Heidelberg Center
* www.fluxus.org
* Museum Fluxus+ Potsdam
* Museo Vostell Malpartida
* The Fluxus Performance
Fred Flakstad

**Fred Ove Flakstad** (født 29. mai 1965) er en norsk lokalpolitiker (Ap). Han var ordfører i Torsken kommune fra 2011 til 2019.

## Eksterne lenker
* Ordføreren  – Torsken kommune
VM i ishockey for kvinner 2005 (toppdivisjonen)

**Ishockey-VM 2007 for kvinner** ble arrangert for niende gang. Sverige var vertsnasjon og kampene ble spilt i Linköping og Norrköping i perioden 2. – 9. april. USA tok sitt første verdensmesterskap de beseiret Canada, som hadde vunnet de åtte tidligere VM-turneringene, med 1-0 i finalen.

## Finaler
### Bronsefinale

### Finale

## Plassering

## Kilder
* Resultater www.hockeyarchives.info
Doris Jørns

**Doris Lillian Jørns** (født Hansen 9. februar 1915 i Tønsberg, død 15. juli 2013) var en norsk populærforfatter med et omfattende forfatterskap knyttet til bladet Romantikk. 

## Liv og virke
Under navnet Doris Lundin drev hun Mosquito Kunststopperi i Sandefjord. Hun drev tegneskole med fargelære samt utdannelse i kunststopping, før hun senere ble ansatt ved brukskunst-senteret *Plus* i Fredrikstad.

I Romantikk nr. 845 for 1961 forfattet Jørns hovedhistorien: *Hun var hans ønskedrøm*. I 1990 hadde hun skrevet 183 hovedfortellinger i Romantikk, drøye 30 føljetonger, leilighetssanger og en del artikler. Flere  av hennes føljetonger fra Romantikk er sendt ut som pocketbøker i *Stjerneserien*. Doris Jørns' manuskripter ble i starten skrevet med hånd, i stilbøker, og trengte nok å bearbeides innen de kunne trykkes. Hun hadde imidlertid en stil og en tone som passet svært godt i Romantikk, og var meget populær blant leserne.

24 av hennes føljetonger er blitt utgitt i bokform av Bladkompaniet.

## Familie
Doris Jørns var datter av maskinist Arthur Kjær Hansen og Aagot Othilie Olsen. Hun ble første gang gift 20. juni 1942 i Tønsberg med elektriker Fritz Lundin, og annen gang 9. november 1946 i Fredrikstad med møbelsnekker John Hansen Jørns.

## Bokutgivelser i utvalg
* 1977: *Da du var min*, Bladkompaniet
* 1977: *Tro på min kjærlighet*, Bladkompaniet
* 1978: *I skjebnens makt*, Bladkompaniet
* 1978: *Kjærlighetens medaljong*, Bladkompaniet
* 1979: *Vår over Solheim*, Bladkompaniet
* 1979: *Blodets bånd*, Bladkompaniet
* 1979: *En spire til kjærlighet*, Bladkompaniet
* 1980: *Deg må jeg ha!*, Bladkompaniet
* 1980: *Barnehjemspiken*, Bladkompaniet

## Referanser
Lukas Moodysson

**Karl Fredrik Lukas Moodysson** (født 1969) er en svensk filmregissør, manusforfatter og forfatter. Han er gift med Coco Moodysson. Moodysson er utdannet på Dramatiska institutets regilinje.

Som manusforfatter har han, sammen med Peter Birro, stått bak manuset til Geir Hansteen Jörgensens film *[[Det nya landet]]* fra 2000. Han har også skrevet flere bøker og fikk sin første diktsamling publisert som syttenåring. Som ung var Moodysson medlem i den litterære grupperingen Malmöligan.

*Mammut* (2009) er Moodyssons eneste engelskspråklige film. Den er innspilt i New York, Thailand, Trollhättan og på Filippinene.

## Filmografi
* 1994: *[[Det var en mörk och stormig natt]]* – regi og manus
* 1995: *[[Uppgörelse i den undre världen]]* – regi og manus
* 1997: *[[Bara prata lite]]* – regi og manus
* 1998: *[[Fucking Åmål]]* – regi og manus
* 2000: *[[Tillsammans]]* – regi og manus
* 2002: *[[Lilja 4-ever]]* – regi og manus
* 2003: *[[Terrorister – en film om dom dömda]]* (dokumentar) – regi sammen med Stefan Jarl
* 2004: *[[Ett hål i mitt hjärta]]* – regi og manus
* 2006: *[[Container (film)|Container]]* – regi og manus
* 2009: *[[Mammut (film)|Mammut]]* – regi og manus
* 2013: *[[Vi er best!]]* – regi og manus
* 2019: *Gösta* (TV-serie, 12 episoder) – regi og manus
* 2023: *[[Tillsammans 99]]* – regi og manus

## Bibliografi
* Døden & Co., 2011
* Container, 2009
* Apo kryp hos, 2006
* Vårdcentralen Fontanellen, 2005 (sammen med Coco Moodysson)
* Vad gör jag här, 2002
* Mellan sexton och tjugosex, 2001
* Souvenir, 1996
* Kött, 1991
* Vitt blod, 1990
* Evangelium enligt Lukas Moodysson, 1989
* Och andra dikter, 1988
* Det spelar ingen roll var blixtarna slår ner, 1987

## Priser og utmerkelser
* Stig Dagermanpriset 2003
* Årets europé i Sverige 2000
* TV4s filmpris Guldsolen 1998

## Referanser

 
 


## Eksterne lenker
* 
*
Wilderness Road

**Wilderness Road** var nybyggernes vanlige rute til Kentucky i over 50 år. I 1775 laget Daniel Boone en løype for Transylvania-kompaniet fra Fort Chiswell i Virginia, gjennom Cumberland Gap og inn i det sentrale Kentucky. Den ble senere forlenget med indianernes løyper, slik at den strakte seg helt til Falls of the Ohio i Louisville. Wilderness Road var steil og tøff, og kunne bare benyttes til fots eller på hest. På tross av de ugunstige forholdene ble den benyttet av tusenvis av mennesker. I 1792 bevilget den nye lovgivningsmakten i Kentucky penger til oppgradering av veien. I 1796 ble det åpnet en forbedret allværsvei for vogner og forsendelser. Veien ble nedlagt omkring 1840, men moderne motorveier følger idag mye av dens opprinnelige rute.
Elen Andersdatter Spein

**Elen Andersdatter Spein** (født  1802, død 2. juni 1871 i Skjervøy) deltok i «Kautokeino-opprøret» i november 1852.

Spein ble 14. februar 1854 dømt av Høyesterett til livsvarig straffarbeid. Hun var enke etter John Aslaksen Sara. Datteren Marith Johnsdatter Sara ble også dømt til livsvarig straffarbeid. Hun ble benådet i 1864.

## Referanser
Cumberland Gap

**Cumberland Gap** (også kjent som **Cumberland Water Gap**) er en passasje gjennom Cumberland Mountains, som er en del av Appalachene. Den har en viktig posisjon i amerikansk historie for sin rolle som hovedpassasje gjennom de sentrale Appalachene; det var en viktig del av Wilderness Road. Passasjen ble lenge brukt av indianerne, men ble gjort mer tilgjengelig for pionerer da Daniel Boone brukte 35 øksemenn til å gjøre den videre. Dette førte til at pionerer kunne bruke vogner på sine reiser til vestgrensene av Kentucky og Tennessee. 

## Geografi
Cumberland Gap er lokalisert like nord for punktet hvor dagens delstater Kentucky, Tennessee og Virginia møtes. Den nærliggende byen Cumberland Gap har tatt sitt navn fra passasjen.

Passasjen ble opprinnelig formet av en urgammel bekk som strømmet sørover. Den banet vei gjennom terrenget som ble presset opp og formet fjellene. Etterhvert som terrenget steg, endret bekken retning og begynte å strømme inn i Cumberland River i nord. Passasjen ble brukt av indianerne og vandrende dyreflokker.
Waldemar Sommerfelt

**Waldemar Ebbesen Sommerfelt** (født 5. juni 1885 i Larvik, død 21. mars 1919 i Larvik) var en norsk komponist. Han var sønn av Harald Wilhelm Sommerfelt. Sommerfelt komponerte orkester- og pianoverk samt to operaer. Disse var:

* *[[Mellom slagene]]* (første gang oppført i Coburg i 1906. Basert på Bjørnstjerne Bjørnsons *[[Mellom slagene]])*
* *[[Den gamle spillemann]]* (skrevet 1910??, aldri oppført, basert på en tekst av Bjørnstjerne Bjørnson)

Sommerfelt døde bare 34 år gammel under spanskesyken.

## Referanser
Inger Andersdatter Spein

**Inger Andersdatter Spein** (født 1830, død 28. februar 1883) deltok i «Kautokeino-opprøret» i november 1852. Hun ble 14. februar 1854 dømt av Høyesterett til åtte måneders straffarbeid. 26. februar 1851 hadde hun giftet seg med Rasmus Rasmussen Spein som ble fengslet noen måneder senere. 

## Eksterne lenker
* Klassekampen: Hva forårsaket opprøret? av Ole Henrik Magga er professor ved Sámi allaskuvla/Sámi University College
* NRK: – Bakgrunnen for 1852-opprøret må bli vektlagt
* Dom av 6. august 1854
* Kyrkjebok Kautokeino 1852, skrivet av sokneprest Hvoslef
Carl Johan Ruth

**Carl Johan Ruth** (født 21. juli 1818, død 8. november 1852) var en svensk handelsmann som etablerte seg i Kautokeino, han var en av de to som ble drept av opprørerne under «Kautokeino-opprøret»  8. november 1852. Carl Johan Ruth fikk i 1844 tillatelse til å drive gjestgiveri og landhandel i Kautokeino, dette var første bevilling til sådant i Kautokeino. Ruth var gift med Hansine Ruth (f. Holmboe), de hadde to barn. Hansine var gravid under opptøyene, og barn nummer tre ble født i sommeren 1853.

## Eksterne lenker
* Klassekampen: Hva forårsaket opprøret? av Ole Henrik Magga, professor ved Sámi allaskuvla/Sámi University College
* NRK: – Bakgrunnen for 1852-opprøret må bli vektlagt
* Dom av 6. august 1854
* Kyrkjebok Kautokeino 1852, skrivet av sokneprest Hvoslef
Yen Chia-kan

**Yen Chia-kan** (tradisjonell kinesisk: 嚴家淦, forenklet kinesisk: 严家淦, pinyin: *Yán Jiāgàn*, eller  *Yen Chia-jin*, født 23. oktober 1905  i Suzhou i Jiangsu i Kina, død  24. desember 1993 i Taipei), bedre kjent som **C. K. Yen**, etterfulgte Chiang Kai-shek som  president for Republikken Kina etter Chiangs død 5. april 1975. Han satt ut det som var igjen av  Chiangs periode til 20. mai 1978.

Han ble utdannet kjemiker ved St. John's University i Shanghai. 

Yen var tidligere også finansminister og guvernør for provinsen Taiwan. Han ble statsminister i 1963, og visepresident i 1966 (med gjenvalg 1972). Han overtok som president i 1975, og ble i 1978 etterfulgt av sin forgjengers sønn. 

Etters sin presidentsperiode var Yen formann for Rådet for kinesisk kulturell renessanse og formann for styret for  Det nasjonale palassmuseum til 1991.

## Referanser
Tokyoprosessen

**Tokyoprosessen** var en krigsforbrytelsesrettssak etter andre verdenskrig mot 28 ledende   japanske politikere og militære fra den 3. mai 1946 til den 12. november 1948. Anklagene lød på fredsbrudd, krigsforbrytelser og forbrytelser mot menneskeheten i en spesialdomstol opprettet av de allierte, ved navn *Det internasjonale militærtribunalet for Det fjerne østen*. Nanjingmassakren var blant sakene som ble gransket.

Samtlige tiltalte ble funnet skyldige, og syv av dem ble dømt til døden ved hengning, deriblant Hideki Tojo.

At ikke flere, som for eksempel keiser Hirohito, ble tiltalt, hang sammen med de alliertes, og framfor alt USAs, ambisjon om å raskt normalisere livet i Japan uten å skape for stor motstand mot okkupasjonsmakten.
Lingnanuniversitetet

**Lingnanuniversitetet** (kinesisk: 嶺南大學= i Kanton (Guangzhou) i Kina var et privat universitet grunnlagt av en gruppe amerikanske protestantiske misjonærer i 1888. Det hadde opprinnelig navnet **Canton Christian College** (格致書院). I 1903 ble det kinesiske navnet endret til 嶺南學堂 i Macao.  I 1916 ble det kinesiske navnet endret igjen, til 嶺南大學, som colleget utviklet seg til fullt universitet. I 1927 gikk ledelsen over på kinesiske hender, og det engelske navnet ble endret til  **Lingnan University**, en oversettelse av det kinesiske navnet. I løpet av 1930-årene fikk Lingnan internasjonalt ry. En gren for jordbruksstudier ble opprettet på øya Hainan i 1933.

Universitetet flyttet rundt flere ganger. Det flyttet til Macao i 1900 for å unnslippe repressive tiltak iscenesatt av Qing-regjeringen. Det var tilbake i Guangzhou i 1904. Under krigen mot Japan måtte det flytte på seg flere ganger i 1930- og 1940-årene. I 1937 var det havnet i Hongkong ettersom japanerne okkuperte Guangzhou, og i 1942 til Shaoguan i det nordlige Guangdong, de japanerne okkuperte Hongkong. Etter annen verdenskrig kunne det endelig vende tilbake til Guangzhou.

I 1953 ble Lingnan inkorporert i Sun Yat-sen-universitetet. Folk fra universitetet som flyktet unna kommunistene, grunnla  *Lingnan College* i Hongkong i 1967. Dette ble oppgradert til universitet i 1999: Lingnan University (Hongkong).

## Referanser


## Eksterne lenker
* Sun Yat-sen University Lingnan (University) College
Rasmus Rasmussen Spein

**Rasmus Rasmussen Spein** (død 1853) var en norsk same som ble dømt til 2 års straffarbeid etter et opprør under en konfirmasjonsgudstjeneste i Skjervøy i 1851. Denne hendelsen var en forløper til «Kautokeino-opprøret» i november 1852. Hans kone, Inger Andersdatter Spein ble dømt for medvirkning i «Kautokeino-opprøret». Rasmus Rasmussen Spein satt fengslet i Kristiania og døde der i 1853.

## Kilder
* Klassekampen: Hva forårsaket opprøret? av Ole Henrik Magga er professor ved Sámi allaskuvla/Sámi University College
* NRK: – Bakgrunnen for 1852-opprøret må bli vektlagt
* Dom av 6. august 1854
* Kyrkjebok Kautokeino 1852, skrivet av sokneprest Hvoslef
Shaxi

**Shaxi ** (kinesisk: 沙溪镇) er en by og en storkommune i byprefekturet Zhongshan i provinsen Guangdong i Folkerepublikken Kina. Den dekker et areal på 55 kvkm og har en befolkning (2006) på  162&nbsp;000, hvorav 100&nbsp;000 er arbeidere tilflyttet fra landets indre. 

Det er beregnet at ca. 70&nbsp;000 utenlandskinesere kan spore sine røtter tilbake til Shaxi. 

Byen er et av de ledende produksjonssentra for fritidsklær i verden, med stor produksjon av *blue jeans* og skjorter av forskjellig slag. En av verdens største handelsmesser for *casual wear* arrangeres her årlig, *Chinese International Casual Wear Trade Show* (中国休闲服装博览会).

Arbeidsforholdene ved fabrikkene her ble utsatt for kritisk granskning i dokumentarfilmen  *China Blue* i 2006.http://www.pbs.org/independentlens/chinablue/film.html 

## Eksterne lenker
* The Zhongshan News (kinesisk)
* Shaxi Township Government (kinesisk)
* Dokumentaren "China Blue" (engelsk) 
* Lifeng Factory (engelsk)
Derung

**Derung** (哈尼族 pinyin: *Hānízú*) er ett av de aller minste av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 er det 7.426 av dem i Kina, for det meste i det autonome fylke Gongshan for derung- og nu-folkene  og i det autonome prefektur Nujiang Lisu, begge nordvest i provinsen Yunnan.

## Eksterne lenker
* The Drung ethnic minority (kinesisk regjeringsside)
Jilinuniversitetet

**Jilinuniversitetet** (**JLU** – kinesisk: 吉林大学, pinyin: *Jílín Dàxué*) er et statlig universitet grunnlagt i 1946 i Harbin i Kina. Det har skiftet navn flere ganger, og dets hovedcampus er også blitt flyttet. Universitetet har nå sitt tilhold i byen Changchun, hovedstaden for provinsen  Jilin.

Universitetet hadde i 2005 over  studenter og over  vitenskapelig ansatte.

## Referanser


## Eksterne lenker
*
Inge Eberg Johansen

**Inge Eberg Johansen** (1936–2022) var en lærer, lokalhistoriker, kulturarbeider og forfatter fra Hadsel i Nordland. 

Han utga i godt voksen alder to romaner. Johansen publiserte også en lang rekke artikler med lokalhistorisk innhold, i første rekke selvopplevd. Han bidro i antologien *Nordfra 75*, og skrev for Bladet Vesterålen og Vesterålskalenderen. Han var i tillegg kjent for å ha bygget turmålet Uværshula på Teigan.

## Utgivelser
* 2001 *Krig i kalosjar* &ndash; roman, Samlaget ISBN 9788252158229
* 2003 *Tyskungen* &ndash; roman, Samlaget ISBN 9788252163148

## Priser og utmerkelser
* 2001 Blix-prisen
* 2003 Frivillighetsprisen i Hadsel
* 2005 Hadsel kommunes kulturpris
## Referanser
Simatai

**Simatai** (kinesisk: 司马台, pinyin: * Sīmǎtái *) er en seksjon av Den store kinesiske mur. Den er 120 km nordøst for Beijing, nord i fylket Miyun, som utgjør en del av byprovinsen Beijing. 

Denne delen av muren er blant de få der man fortsatt kan se opprinnelige deler av muren som  den fremsto under Ming-dynastiet. 

Simatai-partiet av Den kinesiske mur er 5,4 km lang og har 35 tårn. UNESCO har gjort Simatai-delen av muren til del av Verdensarven. 
Fil:20090529 Great Wall Simatai 1053 8362.jpg
Fil:20090529 Great Wall Simatai 0952 8302.jpg
Fil:Simatai1.jpg


## Eksterne lenker
*  
*  Fotografier fra Den kinesiske mur ved  Simatai
*  Flere fotografier fra Den kinesiske mur ved  Simatai 
* Beijingtrip
Monumenta Serica

***Monumenta Serica*** er et vitenskapelig sinologisk fagtidsskrift grunnlagt i 1934 ved det katolske Fu Jen-universitetet i Beijing av pater Franz X. Biallas S.V.D. (1878–1936). Etter at Folkerepublikken Kina ble utropt i 1949 måtte tidsskriftet redigeres og utgis annensteds fra, og det har nå sitt tilholdssted i Sankt Augustin i Tyskland. Det befatter seg med alle aspekter og faser ved Kina materielle og åndelige kultur, og – som dets kinesiske navn antyder (Huayi xuezhi – vitenskapelig tidsskrift om Kina og tilgrensende land), også med andre asiatiske kulturer særlig med den mongolske og den tibetanske.

Tidsskriftet utkommer årlig, og språkene som benyttes er engelsk, tysk, fransk og kinesisk. 

## Referanser
Jean Lefeure

**Jean Lefeuvre** (født 1922 i distriktet Sarthe i Frankrike) er en fransk jesuitt og sinolog. 

Han trådte inn i jesuittordenen i 1940, og spesialiserte seg innen sinologi. 

Han ankom Beijing i 1947, og ble året etter den første jesuitt som fikk studere ved Pekinguniversitetet. Jean Lefeuvre fikk oppleve den kommunistiske seier i byen, og opparbeidet gode relasjoner med de nye makthavere. Men han ble utvist fra Folkerepublikken i 1952. 

Han har virket i Frankrike,  Beijing, Shanghai og Taiwan, og spesialiserte seg på formidling av kinesisk åndelig intuisjon innen kinesisk språk, kunst, politikk og religion. Han var med sin forskning og sine bidrag viktig for utviklingen av den syvbinds fransk-kinesiske ordboken *[[Le Grand Ricci|Le Grand Dictionnaire Ricci de la Langua Chinoise]]* (DBB, Paris, ferdigstilt i 2001). Hans livslange forskning på *Jia guwen* (orakelbensinnskrifter) var av særlig betydning.  

## Verker
* *Shangaï: les enfants dans la ville, chronique de la vie chretienne a Shanghai 1949-1955*, Casterman, 1956

## Biografi (basert på samtaler med forskeren)
* *Jean Lefeuvre, jésuite et sinologue: Entretiens recueillis et arrangés par [[Thierry Meynard]]*, Paris: Cerf, 2007

## Referanser
Halvor Roll

**Halvor Roll** (1929–2008) var en norsk lyriker, bosatt i Son.

Han debuterte i 1967 med romanen *Barnekrigen*, og har skrevet i alt 18 diktsamlinger, hvorav noen gjendiktninger av Adonis, Pablo Neruda og Aimé Cesaire. Hans samlede dikt utkom i 1999.

Daglig leder i Norsk Forfattersentrum 1974 og 1975.

## Bibliografi
* *Barnekrigen*. Roman (1967)
* *Den gamle krokodillen*. Dikt (1969)
* *Fra mannens bok*. Dikt. (1976)
* *Guttene. Bilder fra en barndom*. Dikt (1978)
* *Fandens skriftemål*. Dikt (1980)
* *[[Aimé Césaire]]. Halshugget sol*. Gjendiktninig (1982)
* *Jorden står ensom på himmelen*. Dikt (1983)
* *Gresset er et annet sted*. Dikt. (1984)
* *[[Ali Ahmad Said Asbar|Adonis]]. Mihyars sanger*. Gjendiktning. (1985)
* *En neve av lys*. Dikt (1986)
* *Med en kniv løper mulattkvinnens ansikt amok*. Dikt (1987)
* *Det hellige ansiktet fra Luni*. Dikt (1989)
* *Pablo Neruda. Den store sangen*. Gjendiktning (1991)
* *Tett omslynget aske*. Dikt (1994)
* *Vimplene farer til værs som rasende fugler*. Dikt (1995)
* *Undre meg fordundre*. Dikt for barn (1995)
* * Ormens tørst etter varmt regn*. Dikt (1998)
* *Samlede dikt*. Dikt (1999)
* *Frøken Bisk Glefs og femten andre*. Dikt for barn (2001)
* *Jublende omfavner du knyttnevene dine*. Dikt (2003)
* *Skurkestreker i rød saus*. Dikt for barn (2007)

## Utmerkelser
* Herman Wildenveys Poesipris 1998

## Referanser
Reidar Brodtkorb

**Reidar Brodtkorb** (1909–1981) var en norsk barnebokforfatter. 

Han debuterte med *Øya under brua* (1949), og skrev i alt 19 barnebøker. Brodtkorbs forfatterskap faller i to deler: 
* aktuelle samtidsskildringer fra andre land, som for eksempel *Haiene gikk opp med tidevannet* (1969), hvor opprøret i en vestafrikansk stat fører en familie på flukt; og *Flukten gjennom Finland* (1957), hvor fire ulike ungdommer opplever krigens gru i 1944
* naturmystikk og lek med eventyrfigurer, som for eksempel *[[Rokkesteinen]]* (1967), hvor et lite troll «adopteres» av en nåtidsfamilie; og *Fuglen som fløy over land og hav* (1971), hvor en grågås reiser langs Norge, med naturvern som tema

Han fikk Kirke- og undervisningsdepartementets pris for *Rokkesteinen* (1967), og for ytterligere seks bøker til og med 1974. 

Han var også keramiker. Hans eiendom *Stabbestad* ved Kragerø var en særegen plass, hvor han holdt både ørner og ulver, og hadde en egen kirke på eiendommen .

### Bibliografi (utvalg)

* 1949 – *Øya under brua*
*1957 – *[https://www.nb.no/items/213a32ebae2b24317d265f001a9949ec?page=5&searchText=&#x22;Reidar&#x20;Brodtkorb&#x22; Flukten gjennom Finnland]*
*1959 – *[https://www.nb.no/items/a58acd13ca801bc136b1746d6fcc5f0f?page=5&searchText=&#x22;Reidar&#x20;Brodtkorb&#x22; Gullmynten]*
* 1964 – *Sorte bror*
* 1967 – *Rokkesteinen*
* 1968 – *Tisledevollen*
* 1972 – *Farmen ved Nakhal Prazim*
* 1973 – *[https://www.nb.no/items/bd23f641b6175f560d60af3b62313ab2?page=0&searchText=&#x22;Reidar&#x20;Brodtkorb&#x22; Minus 30 grader]*
*1975 – *Gatelangs*

## Referanser


## Litteratur
* Sonja Hagemann. *Barnelitteratur i Norge 1914-1970*. Aschehoug, 1978. ISBN 82-03-09458-9
Bao’an (Shenzhen)

**Bao'an** (kinesisk: 宝安区 pinyin: *Bǎo'ān Qū*) er et av seks distrikter i Shenzhen i provinsen Guangdong i Folkerepublikken Kina. Det er ett av de to distriktene som ligger utenfor *Shenzhen Special Economic Zone*. Det andre er Longgang. Med 5 millioner innbyggere er Bao'an Shenzhens største distrikt.

## Administrative enheter
Bao'an er inndelt i tolv subdistrikter. De er:
*Subdistriktet Xin'an (新安街道), her ligger bydistriktets regjeringssete;
*Subdistriktet Guangming (光明街道);
*Subdistriktet Minzhi (民治街道);
*Subdistriktet Longhua (龙华街道);
*Subdistriktet Dalang (大浪街道);
*Subdistriktet Xixiang (西乡街道);
*Subdistriktet Fuyong (福永街道);
*Subdistriktet Shajing (沙井街道);
*Subdistriktet Songgang (松岗街道);
*Subdistriktet Gongming (公明街道);
*Subdistriktet Shiyan (石岩街道);
*Subdistriktet Guanlan (观澜街道).

## Samferdsel
### Lufthavn
I dette distriktet ligger Shenzhen Bao'an International Airport (深圳宝安国际机场).

### Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.
Gerd Dahlberg

**Gerd Dahlberg** (født 11. mai 1926 i  Bøstad, Vestvågøy kommune, død 23. oktober 1983 i Bodø) var en norsk forfatter og spesialpedagog fra Borge på Vestvågøy. 

Hun debuterte i 1959 med *Gro Lofotjente*, og skrev i alt seks bøker på Gyldendal forlag. Hun fikk Kirke- og undervisningsdepartementets pris for *Gråt da vel* (1977). Trilogien om *Glad-Marit* (1979–81) ble skrevet i opposisjon til 70-åras problematiserende barnelitteratur. Dahlberg var spesielt opptatt av forholdet mellom foreldre og barn.

## Bibliografi
;Trilogi:
* 1959: *Gro Lofotjente*
* 1977: *Gråt da vel*
* 1978: *Vi må stå sammen*

;Trilogi:
* 1979: *GladMarit*
* 1980: *Marit forteller hva du ser*
* 1981: *GladMarit blir gladsøster*

## Referanser
Karin Lorentzen

**Karin Lorentzen** (1939–2012) var en norsk barnebokforfatter.

Hun debuterte i 1975 med *Mette midtimellom*, og har skrevet i alt åtte bøker. Kamp mot sykdom og mestring av sorg er et sentralt tema i de tidligste bøkene. Trilogien om Silje og hesten hennes (*Den hvite hesten*, *Zorbas sønn* og *Min venn Zorba*, 1987-92) skildrer en ung jentes modning og utvikling. 

Hennes eneste roman for voksne, *Det hendte meg et barn * (1983) skildrer morsfølelser knyttet til en etterlengtet datter, etter å ha mistet to barn. 

Hun fikk Kirke- og undervisningsdepartementets pris for *Stine Stankelben* (1976). Hennes bøker er oversatt til finsk, svensk, dansk, tysk, nederlandsk og fransk.

## Referanser


## Litteratur
* Birkeland, Risa, Vold. *Norsk barnelitteraturhistorie*. 2. utg. Samlaget, 2005
Chionopsychinae

* *[[Chionopsyche grisea]]*
* *[[Chionopsyche montana]]*

**Chionopsychinae** er en artsfattig gruppe av sommerfugler som tilhører familien ekte spinnere (Lasiocampidae). Det er bare kjent to arter fra Afrika, som er regnet som kanskje de mest primitive medlemmene av familien Lasiocampidae.
## Utseende
Hannen av *[[Chionopsyche montana]]* er en hvit spinner med korte, runde vinger. Antennene er ganske smalt fjærformede. Fasettøynene er forholdsvis store. Den har en brun tverrstripe på oversiden av forvingene, ellers er den helt hvit.
## Levevis
*[[Chionopsyche montana]]* lever i ganske stor høyde i fjellene i Øst-Afrika. Arten ble beskrevet fra Kilimanjaro i Tanzania.
## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Lasiocampoidea
************ Familien ekte spinnere, Lasiocampidae
************* Underfamilien Chionopsychinae – ikke i Europa
************** Slekten *[[Chionopsyche]]*
*************** *[[Chionopsyche grisea]]* Aurivillius, 1914
*************** *[[Chionopsyche montana]]* Aurivillius, 1909

## Eksterne lenker
* 
* Bilde av *[[Chionopsyche montana]]* : http://nrm.museum/en/lep_nrm/m/chionopsyche_montana.html